CELEX: 31985R3262
Language: el
Date: 1985-11-21 00:00:00
Title: Κανονισμός (ΕΟΚ) αριθ. 3262/85 της Επιτροπής της 21ης Νοεμβρίου 1985 που καθορίζει τις λεπτομέρειες εφαρμογής για την κατανομή από τα κράτη μέλη στους μικρούς παραγωγούς γάλακτος των ποσών που ορίζονται από τον κανονισμό (ΕΟΚ) αριθ. 1207/84 για τη γαλακτοκομική περίοδο 1985/86

Avis juridique important

|

31985R3262

Κανονισμός (ΕΟΚ) αριθ. 3262/85 της Επιτροπής της 21ης Νοεμβρίου 1985 που καθορίζει τις λεπτομέρειες εφαρμογής για την κατανομή από τα κράτη μέλη στους μικρούς παραγωγούς γάλακτος των ποσών που ορίζονται από τον κανονισμό (ΕΟΚ) αριθ. 1207/84 για τη γαλακτοκομική περίοδο 1985/86  

Επίσημη Εφημερίδα αριθ. L 311 της 22/11/1985 σ. 0021 - 0021 Ισπανική ειδική έκδοση: Κεφάλαιο 03 τόμος 39 σ. 0016  Πορτογαλική ειδική έκδοση : Κεφάλαιο 03 τόμος 39 σ. 0016 

***** ΚΑΝΟΝΙΣΜΟΣ (ΕΟΚ) αριθ. 3262/85 ΤΗΣ ΕΠΙΤΡΟΠΗΣ  της 21ης Νοεμβρίου 1985  που καθορίζει τις λεπτομέρειες εφαρμογής για την κατανομή από τα κράτη μέλη στους μικρούς παραγωγούς γάλακτος των ποσών που ορίζονται από τον κανονισμό (ΕΟΚ) αριθ. 1207/84 για τη γαλακτοκομική περίοδο 1985/86  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητος και μέτρα προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1302/85 (2), και ιδίως το άρθρο 2α,  ότι ο κανονισμός (ΕΟΚ) αριθ. 1207/84 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3177/84 (4), καθορίζει τα ποσά ανά κράτος μέλος και τα κριτήρια κατανομής, μεταξύ των παραγωγών, των ενισχύσεων του εισοδήματος των μικρών παραγωγών γάλακτος κατά τις γαλακτοκομικές περιόδους 1984/85 και 1985/86· ότι, βάσει του άρθρου 3 παράγραφος 2 του κανονισμού, τα κράτη μέλη πρέπει να ανακοινώνουν στην Επιτροπή, σε εύθετο χρόνο, τις διατάξεις που σχεδιάζουν να θεσπίσουν για την κατανομή των ενισχύσεων αυτών· ότι πρέπει να αναφέρεται, για τη δεύτερη περίοδο εμπορίας, το χρονικό διάστημα κατά το οποίο πρέπει να πραγματοποιηθεί η κατανομή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα κράτη μέλη ανακοινώνουν στην Επιτροπή, πριν από την 1η Ιανουαρίου 1986, τις διατάξεις που προτίθενται να θεσπίσουν για την κατανομή, μεταξύ των μικρών παραγωγών γάλακτος, των ποσών που καθορίζονται από τον κανονισμό (ΕΟΚ) αριθ. 1207/84 για τη γαλακτοκομική περίοδο 1985/86.  Η κατανομή μεταξύ των παραγωγών πραγματοποιείται πριν από την 1η Ιανουαρίου 1987.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Νοεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 137 της 27. 5. 1985, σ. 9.  (3) ΕΕ αριθ. L 115 της 1. 5. 1984, σ. 74.  (4) ΕΕ αριθ. L 298 της 16. 11. 1984, σ. 6.